З іншага боку, дзякуючы такім людзям пра Беларусь і беларускую мову даведаліся ў свеце, лічыць айцец Сяргей Сурыновіч. “Не толькі ў Друі былі такія ўспышкі беларускасці, гэта быў час адраджэння нацыянальнай культуры, станаўлення сучаснай беларускай літаратурнай мовы. Беларускія асяродкі з’яўляліся у розных месцах, асабліва ў заходняй частцы Беларусі, на Віленшчыне: гэта і кс. Адам Станкевіч, і кс. Ільдэфонс Бобіч. Але Друя гэта тое месца, якое згуртавала больш людзей, якія менавіта панеслі беларускую мову ў свет, таксама за мяжу”, — сказаў святар.